29.9.2023
3.4.
ET
Euroopa Liidu Teataja
C 349/99
Komitee kutsub platvormide ja sotsiaalvõrgustike haldajaid ning sisuloojaid/mõjutajaid üles tagama
— tehnilise võimaluse takistada platvormi/sotsiaalvõrgustike alaealistel kasutajatel vaadata kogu tundlikku sisu (alkoholi- ja energiajoogid, hasartmängud ja kihlveod, pornograafia, tubakas ja tubakatooted, sealhulgas e-sigaretid, ilukirurgia jne), mis peab igal juhul sisaldama märget „alla 18-aastastel keelatud“, nõudma vanuse kontrollimist ja võimaldama vanemliku kontrolli kasutamist; — sõnade „reklaam“, „äriline teadaanne“ või „sisuturundus“ lisamise sellistesse sõnumitesse; — retušeeritud või muudetud kujutiste puhul sõnade „retušeeritud kujutis“ lisamise; — sõna „virtuaalkujutis“ lisamise tehisintellekti abil loodud sisu puhul, samuti virtuaalsete mõjutajate kasutamise tuvastamise. 3.5.
Erilist tähelepanu tuleb pöörata petuelementide kasutamisele, kaubamärkide kuritarvimisele ja halvustamisele, loata finantstoodete edendamisele, identiteedivargustele ja võltsmõjutajatele, kes kasutavad tuntud isikute kujutist ilma nende teadmata, mis on muutumas üha levinumaks finantsinvesteeringute ja krüptoraha valdkonnas.
See on ebaseaduslik tegevus, mis muutuvad tehisintellekti kasutamise tõttu üha peenemaks ja levinumaks ning mille vastu tuleb tõhusalt võidelda. 3.6.
Komitee pakutud regulatiivset ühtlustamist võib täiendada kaasreguleerimisraamistikega, milles osalevad mõjutajad, nende esindajad ja esindusliidud, tööstus ja reklaamijad, reklaami eneseregulatsiooni ühendused, tarbijate ja kasutajate ühendused, sotsiaalpartnerid ja teised kodanikuühiskonna organisatsioonid ning reguleerivad asutused. 3.7.
Komitee hinnangul tuleks mitmeid sisuloojate/mõjutajate tegevusega seotud küsimusi, nagu nende koht tööõiguses, tulumaksuküsimused, käibemaks, aga ka lapsmõjutajate erijuhtum, ELi tasandil põhjalikult analüüsida.
Brüssel, 13. juuli 2023 Euroopa Majandus- ja Sotsiaalkomitee president Oliver RÖPKE